מרכז האו"ם בז'נבה שבשווייץ
**ועידת האו"ם לסחר ולפיתוח** (באנגלית: **United Nations Conference on Trade and Development**; בראשי תיבות: **UNCTAD**) נוסדה בשנת 1964 כגוף בין-ממשלתי קבוע. הוועידה מהווה את הגוף המקצועי העיקרי של העצרת הכללית של האומות המאוחדות העוסק בנושאי מסחר, השקעות ופיתוח.

מטרות ה-UNCTAD "להביא למקסימום הזדמנויות מסחר, השקעות ופיתוח של מדינות מתפתחות ולסייע להן במאמציהן להשתלב בכלכלה העולמית על בסיס שוויוני." הקמת הוועידה באה לאור דאגות של מדינות מתפתחות ממצב השוק העולמי, פעילות תאגידים בינלאומיים והפער האדיר בין מדינות מפותחות למדינות מתפתחות.

ה-UNCTAD נוסד כדי ליצור פורום שבו מדינות מתפתחות תוכלנה לדון בבעיות הנוגעות לכלכלותיהן. הוועידה קמה מן הרעיון כי מוסדות דוגמת גאט"ט (אותו החליף בימינו ארגון הסחר העולמי), קרן המטבע הבינלאומית והבנק העולמי לא מתאימים לטפל בבעיות הייחודיות של מדינות מתפתחות.

המטרה העיקרית של ה-UNCTAD היא לנסח קווי מדיניות הנוגעים לכל היבטי הפיתוח, כולל מחסור, סיוע, תעבורה, מימון וטכנולוגיה. הוועידה בדרך כלל מתכנסת פעם בארבע שנים. הוועידה הראשונה התכנסה בז'נבה בשנת 1964 ומאז התכנסה אחת לארבע שנים בערים שונות ברחבי תבל. המזכירות הקבועה של הוועידה יושבת בז'נבה.

אחד ההישגים הבולטים של ה-UNCTAD היה להגות וליישם את שיטת ההעדפות הכללית. נטען ב-UNCTAD כי כדי לקדם יצוא סחורות ממדינות מתפתחות יש צורך לקבוע תעריפי מכס מיוחדים על סחורות אלה. המדינות המפותחות, לאחר שקיבלו את הטיעון, פיתחו את שיטת ההעדפות הכלכלית על פיה יצוא מוצרים, וסחורות חקלאיות מסוימות ממדינות מתפתחות, פטור ממכס, או זוכים להנחה בשיעורי המכס, במדינות המפותחות. כיוון שעל יבוא של מוצרים זהים ממדינות מפותחות מוטלים מכסים בשיעורים המלאים, היבוא ממדינות מתפתחות זוכה ליתרון תחרותי במדינות המפותחות.

ב-UNCTAD חברות 194 מדינות ובמטה הוועידה בז'נבה עובדים כ-400 אנשי צוות. המצטרפת האחרונה לוועידה הייתה מדינת דרום סודאן, ב-14 ביולי 2011. מדינת ישראל חברה ב-UNCTAD. הוועידה פועלת בתקציב שנתי של כ-50 מיליון דולר וכן 25 מיליון דולר נוספים לתקציב סיוע טכני. המזכיר הכללי של הוועידה מאז 2005 הוא דר' סופאצ'אי פאניטצ'פאקדי (Supachai Panitchpakdi) מתאילנד. מאז הקמתה התכנסו 12 ועידות בעולם. הוועידה ה-13 צפויה להתכנס ב-21 באפריל 2012, בדוחה, בירת קטר.

פרסומים
-------

ה-UNCTAD מפרסם מספר דו"חות תקופתיים בנושאים שונים הנוגעים לכלכלה העולמית, בהם:

* הדו"ח על סחר ופיתוח - מתפרסם אחת לשנה מאז 1981
* סקירת סחר וסביבה - מתפרסם אחת לשלוש שנים מאז 2003
* דו"ח השקעות עולמי - מתפרסם אחת לשנה מאז 2009
* דו"ח פיתוח כלכלי באפריקה - מתפרסם אחת לשנה מאז 2000
* דו"ח המדינות המפותחות במידה המועטה ביותר - מתפרסם אחת לשנה מאז 1996
* סקירות סטטיסטיות של ה-UNCTAD
* דו"ח כלכלת מידע - מתפרסם אחת לשנה מאז 2005
* סקירת תובלה ימית עולמית - מתפרסמת אחת לשנה מאז 1968
* סקירה שנתית בנושאי חשבונאות ודיווח בינלאומיים

קישורים חיצוניים
----------------

ויקישיתוף מדיה וקבצים בנושא **ועידת האו"ם לסחר ופיתוח** בוויקישיתוף
* 

* אתר האינטרנט הרשמי של ועידת האו"ם לסחר ופיתוח (באנגלית)
* ריטה גולשטיין-גלפרין, פרוטקציוניזם בסחר והשקעות, מנהל סחר חוץ, משרד הכלכלה של מדינת ישראל
* ועידת האו"ם לסחר ופיתוח, באתר אנציקלופדיה בריטניקה (באנגלית)
* ועידת האו"ם לסחר ופיתוח, ברשת החברתית פייסבוק

* ועידת האו"ם לסחר ופיתוח, ברשת החברתית אקס (טוויטר)

* ועידת האו"ם לסחר ופיתוח, ברשת החברתית אינסטגרם

* ועידת האו"ם לסחר ופיתוח, ברשת החברתית LinkedIn

* ועידת האו"ם לסחר ופיתוח, באתר פליקר

הערות שוליים
------------

1. ↑  Membership of UNCTAD
2. ↑  UNCTAD XIII
3. ↑  Trade and Development Report
4. ↑  Trade and Environment Review
5. ↑  World Investment Report
6. ↑  Economic Development in Africa report
7. ↑  The Least Developed Countries Report
8. ↑  UNCTAD Statistics Overview
9. ↑  Information Economy Report
10. ↑  Review of Maritime Transport
11. ↑  International accounting and Reporting issues

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007526382405171
* BnF: cb11868451v (data)
* CiNii: DA01042800
* GND: 1001366-0
* ISNI: 0000 0001 2238 092X
* LCCN: n79032201
* LNB: 000013552
* NKC: kn20010710008
* NLA: 35562144
* NLG: 223652
* NSK: 000274690
* SUDOC: 026436663
* Trove: 996619
* VIAF: 122650919
* WorldCat: lccn-n79032201

 |